bavarian-nlp/barwiki-20250901 huggingface dataset:
Eihbrenn

De Eihbrenn (dt. "Mehlschwitze", "Einbrenn"; engl./frz. "roux") is a Mischung aus Woaznmej und Fettn, de wo oogresst wead. Se is de Grundlog fia an Haufa Suppn und Soosn. Historisch is voa oim duach de Brennsuppm a Bstandtei vo da Grundnoarung gwen. Ois Fettn is friacha voa oim Schmoiz vawendt worn.
Je nochdem wia stoark de Eihbrenn oogresst is, untascheidt ma zwischen weissa (Roux blanc), blonda (Roux blond) und brauna Eihbrenn (Roux brun).
Kochn vo da Eihbrenn.
As Mischungsvahäitnis vo Mej und Fettn is eppa 3:2, drei Tei Mej und zwoa Tei Fettn. Zeascht weads Fett im Pfandl oda Hefal zalossn, nacha kimmts Mehj dazua. Ban Resstn (Ooschwitzn) muasst dauand umriahn. Duach de Hitz wead de Steakn vom Mehj afgschlossn (wead Dextrin) und griagt so a bessare Bindung mid da Flissigkeit, de wo spada dazuakimmt.
Wikia

Fandom (voorheen bekend als Wikicities en Wikia) is a Internetz-Deanstleista. De Firma is anno 2004 vom Jimmy Wales und vo da Angela Beesley grindt woan.
Kritik.
Da Wikia wead nochigsogt, dass s de Vabindung zua Wikipedia und zua Wikimedia Foundation auf frogwiadige Weis ausgnuzzd hod.
Außadem klogn de Wikia-Wikis iwa vui z vui Weabung. Omdreih is s fia Wikis schwaa de Wikifarm z valossn. Wikia losst de doudn Wikis oafoch weida im Netz und blockiad so de auszoganan Wikis, wei Google de ois "Duplicate Content" eihstuaft.
Reptülien

Reptülien oda Kriachviecha san – noch traditionölla Taxonomie - a Klass vo viahaxade Wiaweviecha mid ana gschupptn Haut, de wos in da Regl Eia mid ana Koichschoin und an Eiheidl (Ammnion) legn. Eana Raung in da modeanen zoologischn Taxonomie is umstriddn, weu s net monophyletisch san. Des haaßt, vo eanara Entwigglungsgschicht is kaa kloare Obtrennung za de Vegl meglich. So san z. B. de "Krokodüle" nächa mit de Vegl vawaundt ois mit de Aadaxl. Vüüle maana zweng dem, ma suitats zaumman mit de Vegl in a Klass Sauropsida tuan. Trotzdem weans aa no heid wenigstns ois informölle Grubbm heagnumma, weu s in eanan Keapabau und eanara Physiologie recht ähnlich san.
De Wissnschoft vo de Reptülien haaßt ma Herpetologie. Is Wissn vo da Hoitung und da Zucht vo de Viecha haaßt ma Terraristik. De zwaa Wissnsgebiete schliaßn owa net nua de Reptülien, sundan aa de Amphibien eih.
Vo de ausgstuawanan Reptülien san de Dinosaurier de bekaunntastn.
Heitige Grubbm.
Weu de Reptülien streng gnumma neama ois Taxon götn, suitat ma s eigantli zsaumman mid de Vegl untam Taxon "Sauropsida" zöhn. De "Sauropsida" umfossn olle heitign und ausgstuawanan Reptülien und Vegl. De fuigandn Grubbm wean owa heid no extrig untam Naum "Reptülien" aufzöhd:
Olle heitign Reptülien haum - ois Untaschied za de Vegl - kaan Schnowe, kaane Fedan, kaane ois Fliagl umbaude Vuadahaxn und san Koidbliatla.
Schindluada

A Schindluada (dt.: Schindluder) is im Boarischn uaspringle a oids, grangs oda gor scho douds Hausviech, moast a Roos oa a Ox, wo fia nix mehr guad is.
Es is a Zammsetzung vo "schindn" und "Luada". Schindn moant "de Haut obziagn" und Luada is a doudgweihts oda douds Viech ois Lockmiddl fia de Raubviechjogd.
As Schindluada is demnoch fian Schinda bstimmt, dea wo eam de Haut obziagt bzw. en Viechkadava vaweatn duad. In friachan Joarhundadn hod ma s Schindluada nacha afn Schindanga gschmissn, wo s vo Aasfressan, wia z. B. Kraanan und Robn, gfressn worn is.
Zwicka

Da Zwicka (dt.: Zwicker) is a Brüün ohne Bigl. Sowos wiad iwaran biegsauman Steg zwischn de Glasln, dea wos fedat, auf de Nosn zwickt. Woaundas, äussa meah im Noadn, do sogns Kneifer dazua, des kummt ausn franzesischn: "pince-nez" ("Nasenkneifer").
Trogn is sowos wuan bis zum Aufaung vom 20. Joahhundat, meistns hod mas gseng in da Owaschicht und im ghobanan Biagadum. Do hoz zwoa scho Biglbrüün gem, trotzdem haum de Maunna vo dera Schicht soichane Zwicka trong, do wia des woahscheinlich a Oat Mode. De Fraun von eahna haum am liabstn a Lorgnon vawendt, waunns mid de Augn marod woan.
Lorgnon

Des Lorgnon (IPA: is a Hüüf zum Lesn, de wos ma si mid an Griff vua de Augn hoit. Des Wuat is ausbuagt von de Franzosn. Oft woa am Griff aa no a Keddn, damit ma des Zeig uman Hois drogn hod kenna, waunn mas grod ned braucht hod. In da Middn woan de Glasln mid an Bigl vabundn. Es woan meist de Fraun von da gstopftaran Owaschicht, de sowos vawendt haum.
Soichane Lorgnon gibz owa heit no. Da Uasprung is woahscheinlich a umdraahte „Nietbrille“. De Vualäufa ausn 15. Joahundat haum „Scherenbrille“ ghaaßn. Im 18. Joahundat hod si daunn im deitschsprochign Raum des Lorgnon ausbraat, im 19. woas daunn aa in Frankreich beliebt. In dera Zeit haums auf de Scherenbrüün an Griff auffedau.
A wichtigs technischs Schmankal woa a Lorgnon, des wos ma zsammkloppn hod kennan. Soichane „Kloppbrüün“ hod ma zsammleng und eisteckn kennan. Hod mas braucht, hod mas aufkloppt, do woans daunn mid aana Fedan fixiat.
Ox

Da Ox (dt. "Ochse", engl. "ox") is a gschniidans Rindviachmandl.
Oxn wean ois Orbadsviacha vawendt. Se san steaka oas wia Kiah und duachs Schneidn guadmiatig. Oxn wean beispueisweis zan Ockan gnuzt oda wean voan Wogn gspannt. Se keman moast boorweis ins Joch.
Monokl

Des Monokl (dt.: Monokel), ma kau aa Einglas song, is a Sehhüüf, de wos nua aa Glasl hod und ned zwaa, wia de heit iwlichn Brüün. Drogn wiad des Zeig, indem daduach doss mas vuan Aug eizwickt, zwischn da Augnbraun und da Waungan. Is natialich unkommod, muass ma si drau gwehnan.
Entwickld hoz sasi ausn Lesestaa, des woara gschliffane Linsn ausan Quaatz (a Beagkristoi odara Beryll, von dem kummt a da deitsche Nauman "Brille"). A so an Lesestaa hod ma direkt auf des Schriftstickl, des wos ma lesn woit, draufglegt. Obm 14. Joahundat hod ma sis direkt vuas Aug ghoidn. Und im 16. Joahundat is ma auf de Idää kumman, si de Linsn direkt vuam Aug eizumzwickn, damit ma de Händ frei hod. Wäu duatn da Augenlidmuskl rennt, hod des do aa gaunz guat ghoidn.
Des im Deitschn iwliche Wuat "Monokl" hod ma si im 19. Joahundat ausn franzesischn ausglichn, wo des "monocle" haaßt. De duat haums si des Wuat owaraa nua zsammgstrickt, nämlich aus "monos" fia „allein, aanzig“ und fia „Aug“.
Extriges.
Berihmte Leit, de wos Monokl drogn haum: da Fritz Lang, da Alexander Roda Roda, da Erich von Stroheim, da Richard Tauber, da António de Spínola, da Hans von Seeckt, da Walter Model, und da Wilhelm Keitel.
Schinda

Schinda oda Wosnmoasta (dt. "Abdecker, Schinder, Wasenmeister, Racker"; engl. "knacker") is a vaschwundana Beruaf, dea wo fia de Vaweatung vo Viachkadavan zuastendi wor. Da Bauan ham de Pflicht ghobt, a oidasschwochs, grangs oda douds Viach, a Luada, en Wosnmoasta z mejdn. Dea hods nacha ghoid.
De Wosnmoastarei.
Aus da Vaweatung vo de Viacha is Fettn, Loam, Boanlmej, Soaf, Soipeda, Bleichmiddl und Viachfuada gmocht worn. Des hoasst aus da Wosnmoastarei bzw. Schindarei san de Boanln zan Soafnsiada keman, de Haut zan Geaba, as vafaide Fleisch zuan Soipedasiada und so weida.
Schinda ham wia Schoarfrichta, Doudngroba, Lumpnsammla, Kesslflicka usw. an niadrigstn gsejschoftlichn Status ghobt. Se san bis in de Neizeid eine offiziej ois "uneahliche Beruaf" klassifiziad gwen, mid dena neamd wos z doa ham woin hod. Desweng und weng da Seichngfoar worn de Wosnmoastarein bzw. Schindarein imma aussahoib vo an Doaf oogsiedld. De Schinda ham aa unta stendiga hocha Infektionsgfoar glebt, voa oim da Muizbrand wor unta eana weit vabroadt.
Saumaasn

 A Saumaasn oda Saumoasn (dt. Schweinsmaise, boar.dt. Saumaise) is a Lawal aus an faschiadn schweinanan Gsöchtn oda Suafleisch, des wos in a Schweinsnetz eihgwigget is. De Saumaasn kummt uaspringli aus Niedaestareich, und zwoa ausn Woidviadl. Noh vawaundt mid da Saumaasn, weu ähnlich heagstööd, san de karntnarischn Maischalan.
Heastöllung.
S Brad vo ana typische Saumaasn setzt si zaum aus 70 Teule Schweinanes, 25 Teule Speck und 5 Teule Wossa, Suasoiz und Gwiaz. S Fleisch is zmeist scho gsöcht. Des Gaunze wiad faschiad und in a Schweinsnetz auf an Knedl eihgwigget.
Vaweatung.
Zmeist wean Saumaasn aafoch nuar in an haaßn Wossa kocht. Ma kaun s owar aa aufn Grülla haun oda im Rohr bochn. Dazua passt aa no a schoafa Senf und a Kree. Ois Beilogn kaun ma a Püree, a Sauakraud oda Eadöpfen bzw. an Eadöpfesolod nehma.
Jade-Draggn-Schnääbeag

Da Jade-Draggn-Schnääbeag oda Yulong Xueshan () is a Beagmassiv ba Lijiang im Noadwestn vo da Provinz Yunnan in Kina.
Da hexte Gipfe is da hoche Shanzidou (扇子陡). Oa Seitn vom Massiv is a Kantn vo da Tiga-Sprung-Schlucht (虎跳峡).
Da Shanzidou is bis etz nua oamoi am 8. Mai 1987 duach a amerikanische Expedition bstiegn worn.
Hurz

Hurz! is a Liad vom Komika Hape Kerkeling.
Ois poinischa Opansänga maskiad hod da Hape voa an uneihgweichdn Publikum a modeans „expressives Stickl“ aus da klassischn Musi voadrogn. Begleidt worn is a am Klavia vom bekanntn Komponistn und Musika Achim Hagemann. Optisch hod si da Kerkeling wia ra orthodoxa Jud heagricht, mid ana Locknperuckn und an schwoarzn Voiboart.
In dem Liadl schreit a imma wieda laut „Hurz!“ dazwischn. Dea Liadtext is aussadem voistendi banal:
As Publikum hod de absurde Parodie auf "Neie Musi" voi Eanst gnumma. Noch em Voadrog hod da Hape an intellektuejn Dischkuas iba en Inhoid vo dem Stickl oogregt. A oanzige Frau ausn Publikum hod si draud z sogn, dass midn Stickl nix oofanga kunnt. Da Hape hod draf ganz hochnosig gsogt, dass ia woi „der intellektuelle Zugang“ failn dad.
Hurz is fia de TV-Comedyserie vom Hape Kerkeling Total Normal fias Easchte vo 1989 bis 1991 produziad worn. De Serie hod an Haufa Preise gwunna, unta andam: de Goidane Kamera, en Grimme-Preis, de Bronzane Rosn vo Montreux, en Goidanan Gong und en Bayerischn Fernsehpreis.
Hurz! is anno 1992 ois Single aussakema und hods bis afn 4. Plotz vo de deitschn Charts brocht. 1993 is a dafia vo Radio-Schleswig-Holstein midn RSH-Goid Preis fia de "Comedy des Jahres" auszoachnet worn.
Schof

As Schof ("Ovis orientalis aries", dt. "Hausschaf", engl. "sheep") is a Hausviech, wo vom Mufflon obstammt und mid de Goass vawandt is.
In da Gschicht vo da Menschheit spuits Hausschof a ganz wichtige Roin ois Milli-, Fleisch-, Woi- und Fejliefarant.
As Schof is voa umara 10.000 Joar in Anatolien domestiziad worn. Es stammt vom armenischn Mufflon ob. Uaspringle woas Schof nua a Fleischliefarant. Seit umara 5.000 Joar weads Schof aa zweng seina Woi ghoidn.
Schof ghean wia de Hund, de Rindviecha und de Goass za de äitstn Hausviecha. Se san extrem robust und oospruchslos.
Zega

A Zega oda Zeger (dt. "Korb" oda Tragekrob, engl. "basket"), aa Zegara, is a gflochdana Drogkoab.
Zega san aus Ruadn, Zweigal, Rattan, Bambus, Schuif, Bast usw. gmochd. As gwehnlichste Materiai zan Zega flechtn worn in Bayern und Estreich Weidnzweigal. Zega kina oba aa aus Kunststoff oda Drohtgflecht sei, wann den Foam und Funktion an an Zega eainnan duad.
Luada

A Luada (dt.: Luder) is a doudgweihts oda douds Viech ois Lockmiddl fia de Jogd, voa oim fia de Raubviechjogd. A Schindluada wor friacha a Luada, des wo zan Schinda brocht worn is.
Ibadrogne Bedeitung.
Im ibadrognan Sinn moant Luada:
Aleutn (Voik)

De Aleutn oda Alëutn (regionale dean sa se säiba a de estlichn Aleutn ois Unangan oda auf Atka ois Unangas, Sg. "Unanga", Dual "Unangax̂" bezeichnen‚ wos "Küstnvoik" hoaßt) hand de Uaeiwohna vo da da Inslgruppn vo de Aleutn, de eba 150 Insln umfosst, und am Noadwestn vo Amerika voaglogad is.
Hispanics

De Hispanics hand a Ethnie in Amerika, de olle Eihwohna mid hispanoamerikanischa oda spanischa Heakunft bezeichnet. Da Begriff säiba is a de 1970a Joavo da Regiarung vo de USA prägt woan. As US Census Bureau hod fia 2014 eanan Anteil an da Bväikarung mid 17,4% ogehm, se guidn ois de "gresste Mindaheit".
Beringia

Beringia is a Landbruck gwen, de heind unda Wossa is. Se hod damois Noadamerika mid Asien vabundn. Iba de Bruck hamd de easchtn Menschn noch Noadamerika eigwandat. Beringia hod se am Noadrang vom heidign Beringmeer befundn und is ned zum vawechsln mid da Beringbruck de am Sidrand vom heidign Meer. Beringia is gleng im Pleistozän duach an niadrign Meeresspiagl drucka. De heidign Insln vom Alëutn-Bong einschliaßlich de Kommandeurinsln hand a Ibableibsl vo der Bruck. Wega ois gscheid diafe Meeresbereiche, wia de iba 5000 Meda diafn Ausleifa vom Kurilengrom, is de Beringbruck a bei am deitlich niadrigan Meeresspiagl a da Natt vo Kamtschatka nia ganz duachgehend gwen.
Am Noadrand vom Beringmeer hods mid da Beringia a vui breadane und a duachgehade drucka gfoine Landbruck gehm. Olle zwe hand nochm Vitus Bering benennd. Iba beide Bruckan hand in mehrane Wäina de easchtn Menschn noch Noadamerika eigwandat.
Mim Astieg vom Meeresspiagl am End vo da letztn Eiszeid voa eba 10.000 Joa is de Landbruck nochad ibaflutet woan.
Links und rechts

Links und rechts san entgegngsezde, vertikale Richtungsoogoben aus da Sicht vo an Betrochda. Bei Gwaund und Stoff is des aundas, do is Rechts de Vuadaseitn und Links de Innanseitn. „Auf Links woschn oda bigln“ hoasst, doss ma bei dem Zeig eascht des Innare noch Aussn draht und so woscht oda bigld.
De wogglate Eslsbruckn: „Links is duat, wo da Daam rechts is“ paßt natialich nua bei da Pronation, des haaßt, ma hoit de Händ aso, doss de Daam noch innan zaagn.
Elfie Pertramer

Elfie Pertramer, eigentle: Elfriede Bernreuther (* 18. Novemba 1924 z Minga, Bayern; † 16. Novemba 2011 ebendo) war a deitsche Bühnen- und Fuimschauspuierin.
Ihr Sohn Wolfi Fischer is seit de 1970er-Joarn oft ois Darstäiar in Fernsehserien des Boarischn Rundfunks auftredn. Elfi Pertramer had a Tochta Dorothea, de seit 1978 in de USA lebt.
Elfie Pertramer verstarb am 16. Novemba 2011 kuaz voa ihrm 87. Geburtsdog in Minga und wuade am Westfriedhof beigsetzt.
Radio BUH

Radio BUH is a gmoanitzigs Webradio, des wo si um de Eahoidung vo da boarischn Kuitua und Sproch kimmat.
Gschicht.
Radio BUH is im Feba 2015 vo da Blosmusigruppn LaBrassBanda und da "Dettl Evi" grindt woan. Da Senda gibt aa jungan, unbekanntn Kinstlan a Chance. Mid Reportagen iwa lokale und soziale Projektt drongs aa zua Väikavastendigung bei.
Programm.
As Konzept bsteht aus ana eklektischn Auswoi voa oim aus Pop, Oldies, bayerische Newcomer, Rock, Klassik und Wejdmusi. Dazua keman liawevoi produziade Reportagen, generationsiwagreifade Gspräch, de Feadarung vo interkulturejn Projektn und de Berichteastottung zu lokaln Musivaoostoitunga.
Iwa 40 ehrenamtliche Radio-DJs und drei ausuidade Redakteure gstoitn aktuej as Programm.
Technik.
Im Radiostudio Truchtlaching (Cheamgau) wean de Livesendunga produziad. Do is aa as Musiloga, des wo unta andam aus iwa 8.000 Schoiplottna und Singles bsteht. Musi auf Vinyl, mit iam Charme und iara oazigoartign Klangqualitet ois bewußt gsetztn Anka gega de stendige Bschleinigung in da digitaln Zeie.
Empfang.
Radio BUH ko iba de Netzseitn vom Betreiba ois Webradio empfanga wean. Oda a iba DAB+ (7A Voralpen).
Im Netz.
www.buh.rocks
GTK Boxer

As Gepanzerte Transport-Kraftfahrzeug, kuaz GTK Boxer, is a vo da "ARTEC GmbH" – a Joint Venture vo Rheinmetall und KMW – mid seim Siez in Minga entwicklta Transchboatbanza. De ARTEC (Armoured Vehicle Technology) is dabei a Entwicklungs- und Fertigungsunternemma, an dem de deitschn Rüstungsunternehmma Rheinmetall (64 % vo de Gsäischaftsanteile) und Krauss-Maffei Wegmann (36 %) beteiligt hand. Bis 2003 hod se as britische Undanemma Alvis dra beteiligt.
Nutza.
De foigenden Lända hamd jeweils de Missionsmodule bstäid:
Im Netz.
Firmenkonsortium:
Beteiligte Firmen:
Beteiligte Staatn:
Presseartikl:
Videos:
Proletnbagga

A Proletnbagga (dt. "Paternoster" oda gaunz korrekt "Personen-Umlaufaufzug") is a Aufzug, wo de Kabinan auf da oan Seitn auffe foahn und auf da aundan owe. Im Untaschied zua an noamoin Liaft (sognaunta „Bonznheba“) bleibt a Patanosta ned steh, sondan du muasst genau zua richtign Zeid in de foahrande Kabin eisteign, drum san a noamäulaweis nur zwoa Leidln pro Kabin zualässig. De oanzlnan Kabinan san mit Kedn vabundn, vo do kummt aa da Naum "Patanosta", wos auf Latein "Unsa Voda" hoaßt, wäu's fricha fia's Vodaunsabetn an Rosnkraunz vawendt haum, dass sa se ned vazöhn. De Bezeichnung "Proletnbagga" kummt dahea, dass meist nua de Oban mim Aufzug foahn haum diafn, fia olle aundan woa da Patanosta guad gnua.
Wäu a Patanosta im Vagleich zuaran Aufzug ned so sicha is und aa nimma zeidgemäß, deafn suiche Aulogn seit de Sechzgajoah nimma neich baut wean. In Wean gibt's no im Haus vo da Industrie, im Rodhaus, aum Ringturm etc. Patanosta im Betrieb; da easchtgnaunte is iwahaupt da ödaste vo Östareich, dea is 1911 baut wuan.
Owa wos passiat mit de Kabinan, waunst gaunz obm oda untn aukumman bist? Vü glau'm, dass sa se aufn Kopf stöön und daun wieda auf da aundan Seitn owe foahn. In Wirklikeit is so, dass de iwa a große Scheim umgsetzt wean. Do kaunst mitfoahn, es rumplt zwoa a bissal, owa es passiat nix.
Da Oansa-Schmäh is natiali, waun olle se im Erdgeschoß austöön, wäu's mim Proletnbagga auffe foahn wuin, dasssd daun owezua eisteigst, de Rund im Kölla mitfoahst und nocha aun oin grinsend vuabei auffe kummst.
So a hoche Feadamengan wia a Patanosta schofft koa aundra Aufzug. Da Nochtäu is, dassds mim Braundschutz ned zrecht kummst, wäu da Braund vo oan Gschoß ins nächste iwageh kau. Da Patanosta mocht zwoa ständig an Lärm, da Aunlogngeraischpegl is owa gleichmäßig und dahea ned stearanda wia bei an aundan Liaft.
Bejhmisch Wattn

Bejhmisch Wattn oder Böhmisch Watten is a Kartenspui für 2 bis 4 Leid. Gspuid werd mit 32 (boarische) Spuikarten wobei jeda 5 Kartn griagt und na bis zu 3 Kartn (bzw. 4 Kartn bei nur 3 Leid) tauschn ko.
Spuiregeln.
Jeda Spuia hod zu Anfang 20 Punkte vo dene ma auf 0 (oda drunta) kemma muas.
Jeder Stich geld oan Punkt, hod ma koane Stich gmacht, gibts 5e dazua.
Bei am Herz-Spui (Herz is Trump-Farb) geltn de Punkte doppet (a afe).
Da Spuia nochm Geba derf nochm mischn a Packl Karten obhelm und de unterste oschaun, wenn de unterste Kartn a kritische is (untn steht mehra dazua), derf aa de g'hoitn.
Jeda Spuia griagt 5 Kartn, ausglegt zerst jeweils 3 für olle, dann deckt da Geber oane auf, de wo d'Trumpf-Farb bestimmt. Danoch wern de letzen 2 Kartn ausgem.
Soboid jeda 5 Kartn hod derf dareih noch jeder biszu 3 Kartn (bzw. bei blos 3 Spielern 4 Kartn) wegschmeißen und griagt dafia neie. Zudem ko ma für oa Rundn aussteig, allerdings blos 2 moi (oder 3 moi, je nach dem wia gspuid werd) und ned bei da erstn Rundn oda wenn derjenige unta 5 Punkte hod.
De Kritischn Kartn san da Max (Herz Kine), Bell (Schelln Simma) und da Spitz (Oache Simma). Des san de hächstn Karten im Spui.
Danoch kemman de Kartn der Trumpf-Farb, welche zu anfang ausglegt worn is (wia om beschiem).
Danoch kemman de Kartn vo der Farb der zerst ausglegtn Kartn.
Danoch kummt da Rest.
Schau a.
Wattn
Walter-Sedlmayr-Ploz

Da Walter-Sedlmayr-Ploz (dt.Walter-Sedlmayr-Platz) is oa Ploz im Mingana Stodtei Fejdmoching, a Stickl westli vom Bohhof Minga-Fejdmoching.
Jen Freidog Nomiddog vo Oas bis Sexe gibts do an Wochamoarkt. Und am Iada belebt da Varein "Kinderschutz München", zsaumman mid "Neue Wege e. V.", des is a gmoanitzige Gsejschoft fia Jugndhuif und soziale Betreiung mbH, in Walter-Sedlmayer-Ploz mid Kicka, Ping-Pong-Bloddn, Wuafscheim, Fedaboi-Ausristunga, mid Boina und mid Meglichkeitn, wos zum moin.
Da Ploz is eppa 0,22 ha groß und is 2003 von Ludger Gerdes gstoit worn. Kost hod da Gschpaß 980.000 Euro.
Fias 2017a Joar ham sa si a umfassende Saniarung zua an Quartias- und Gschäftszentrum vuagnumma.
Im Joar 2000 is da Ploz nochn Mingana Voiksschauspuia Walter Sedlmayr gnennt worn.
Verkeahrsoobindung.
Da Bohhof Minga-Fejdmoching mid da U2 und da S1 is ganz in da Nachn. Und a boar Meta neman Ploz gibts Hoitstejn vo de Autobus 170, 171 und 173.
Moasta

Moasta (vo lat.: "Magister" fia "Leahra", dt.: Meister, engl.: „Master“ bzw. „Master craftsman“, aa: „Foreman craftsman“) is a Titl, wo fia a hähare Qualifikation steht. Des ko si af a Handweak beziang, af an ondan Beruaf, af an Buidungsgrad, af an Spoat und so weida.
De Qualifikation muass moast duach an Schuiobschluss nochgwiesn wean, im Spoat doduach, doss ma Easchta wead.
Im Hondweak untascheidt ma drei wichtige Ausbuidungsstuafn: Moasta, Gsej und Leahling (Stift). Wonnst ois Leahling ausgleant host und de Gsejnpriafung bstehst, weasd Gsej. Wonn'd nocha no a Weidabuidung mochst und de Moastapriafung bockst, weast Moasta.
Walter Sedlmayr

Da Walter Sedlmayr (* 6. Jenna 1926 in Minga; † 14. Juli 1990 aa doo) woar a boarischa Voiksschauspuia.
Leem.
Ea woar da Bua vom Toboktandler Richard Sedlmayr und da Hausfrau Maria Rott. Wegn schlechta Notn hoda efta de Schui wexln miaßn, bis a im 1945a Joar am Schwabinga Gisela-Gymnasium es Notabitur gmocht hod. Kuaz bevua da Kriag aus woar, hams eam no ois Hejfa bei da Flak eizong, wosa jo Godseidang iwalebt hod.
Nochn Kriag hoda bei meahran Minganan Theatan gspuit. Bei de Mingana Kaummaspui isa iwa 25 Joar gwen, obwois eam nia a Haptroin gem ham. In de 1940a und 1950a Joar hod da Sedlmayr in an ganzn Haffa Hoamatfuim in kloane Neemroin mitgspuit, mid domolige Stars wia in Heinz Rühmann, de Liselotte Pulver und in O. W. Fischer.
1971 hams in sein Haus a Statue gfundn, de wo aus da Schlooskapejn Blutenburg gstoin woa. Se ham eam vadechigt und fimpf Dog eigspiart, owa nacha isa voi rehabilitiad worn. Owa duach de Gschicht a mid aan Schlog bekannt worn, wos eahm zu de greßan Roin vahoifa hod, bsundas zu da Haptroin im Syberberg-Fuim "Theodor Hierneis oder Wie man ehem. Hofkoch wird". Des wor sei kinstlarischa Duachbruch.
Hintnachan hod da Walter Sedlmayr in an Haffa Fernsehserien gspuit, wia "Münchner Geschichten", "Der Herr Kottnik" und "Der Millionenbauer". A gaunz a großa Riss woaraa de Serie "Polizeiinspektion 1" (1977-1988) mit da Uschi Glas und in Elmar Wepper. Ob 1982 isa jez Joar bei da traditionejn Stoarkbiaprob afm Nockherberg aufdredn und hod beim "Derbleck'n" denan Bolidikan des Wuide owegraamt. Daben hodaraa anspruchsvollare Reise-Dokumentationa draht und wor da Werbedroga fia de Paulaner-Brauarei.
Seit die 1980a Joar woara aa beim Bayerischen Rundfunk, unda aundan hoda jede Wochn de Sendung „Beehren Sie uns bald wieder“ gmocht. Aussadem hoda 1990, aa a jede Wochn, beim privaten Klassiksenda "Radio Belcanto" modariat.
Am 15. Juli 1990 is da Sedlmayr von sein ehemolign Ziehsohn Wolfgang Werlé und von dem sei Hoibbruada Manfred Lauber min Messa valetzt und mid an Haumma darschlogn worn. Dafia sans zu aana lemslaungan Hoft vauatejt worn.
Werlé is im August 2007, Lauber im Jenna 2008 auf Bewearung entlossn worn.
Doarstejung im Fuim.
2001 is dem Sedlmayr sei Gschicht vafuimt wuan. In da Fernsehproduktion "Wambo" von Jo Baier hod da Jürgen Tarrach in Sedlmayr gspuit. Und in da ARD-Reihe "Die großen Kriminalfälle" hams aa den Foi Sedlmayr brocht.
Handweak

Ois Handweak (dt.: Handwerk) wean Oabatn bezeichnd, wo a Produkt af Nochfrog individuej heagstejd oda a Deanst peasenli ausgfiahd wead. Jeds Handweak sezd a gwiss' Wissn und Kenna voaraus, wo ma in ana Ausbuidung leand.
Friaha is as Handweak da industriejn Massnproduktion gengiwagstejd gwen. Duach de Robotatechnik vaschwimma heit owa de Grenzn. Individuoifeatigung is etzad aa scho in da Industrie megli. Des funktioniad so ehnli wia de 3D-Drucka.
As Handweak ois Heastejung vo Produktn ko se desweng heit nua no in Nischn hoidn. In da Deanstleistung san de Zuakunftsaussichtn bessa.
Im Handweak untascheidd ma drei wichtige Ausbuidungsstuafa: Moasta, Gsej und Leahling (Stift, Leahbua, Leahmadl).